Di taɣult n tɣamsa s umata, yettban-d usugnan n umdan d win n ugraw (ucrik). Ula deg tɣamsa yuran s tmaziɣt, yella deg-s usugnan s tesiktiwin-is yemgaraden. Ihi tuttra-nneɣ tagejdant d ta : Amek i d-ttbanent tesiktiwin n usugnan deg tɣamsa yuran s tmaziɣt d wamek i tent-sexdamen yineɣmasen ? Ɣer tama n usteqsi-a agejdan, ad d-rnun yisteqsiyen-nniḍen, yecban wigi : Anta talɣiwin s wacu i d-banent tesiktiwin-a n usugnan ? Anta deg-sent i d-yufraren ɣef tiyaḍ deg wammud n tezrawt ?